ભારતીય બેટ્સમેન ચેતેશ્વર પૂજારાને ઇંગ્લિશ કાઉન્ટી ચેમ્પિયનશીપમાં લીસેસ્ટરશાયર વિરુદ્ધ હેંડલિંગ ધ બોલ હેઠળ આઉટ જાહેર કરવામાં આવ્યો હતો . ડર્બીશાયર તરફથી રમતા પૂજારા છ રન બનાવીને આઉટ થયો હતો . પૂજારાએ આ પહેલા ગત મેચમાં શાનદાર 90 રન બનાવ્યા હતા . 28 વર્ષ બાદ કોઇ ભારતીય હેન્ડલિંગ ધ બોલ આઉટ થયો છે . આ પહેલા 1986માં મોહિન્દર અમરનાથ આ પ્રકારે જ આઉટ થયા . આ રીતે આઉટ થનાર તે પહેલા ભારતીય હતા . આ સાથે જ ઇંગ્લેન્ડમાં 18 વર્ષ બાદ આ પ્રકારે આઉટ થનાર તે પહેલો બેટ્સમેન પણ બની ગયો છે . આ પહેલા કાર્લ ક્રિકેન ભારત વિરુદ્ધ આ પ્રકારે આઉટ થયા હતા . જોકે પૂજારા પહેલા તાજેતરમાં જ ત્રિનિદાદ એન્ડ ટોબેગોનો ઇવિન લેવિસ પણ આ પ્રકારે આઉટ થઇ ચૂક્યો છે . શું છે હેન્ડલિંગ ધ બોલ આઉટ નિયમ શોટ રમ્યા પછી બોલ વિકેટ તરફ જઇ રહ્યો હોય અથવા તો બેટને લાગ્યા બાદ બોલને બેટ્સમેન દ્વારા રોકવામાં આવે તેને હેન્ડલિંગ ધ બોલ આઉટ ગણાવી શકાય છે . આ પ્રકારે આઉટ થનાર વિકેટનો શ્રેય બોલરને મળતો નથી . તો ચાલો તસવીરો થકી જાણીએ હેન્ડલિંગ ધ બોલ આઉટ થનાર કેટલાક ખેલાડીઓ અંગે . ટી20માં 5000 રનઃ રૈના વિશ્વનો સાતમો બેટ્સમેન આ પણ વાંચોઃ - ચેમ્પિયન્સ લીગમાં ભારત - પાક ક્રિકેટર્સની પત્નીઓએ પીરસ્યું ગ્લેમર